CELEX: 52019PC0033
Language: da
Date: 2019-01-31
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg vedrørende en ændring af bilag IX (Finansielle tjenesteydelser) og bilag XIX (Forbrugerbeskyttelse) til EØS-aftalen

EUROPA-KOMMISSIONEN
            Bruxelles, den 31.1.2019
            COM(2019) 33 final
            2019/0023(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegnei Det Blandede EØS-Udvalg vedrørende en ændring af bilag IX (Finansielle tjenesteydelser) og bilag XIX (Forbrugerbeskyttelse) til EØS-aftalen
            (EØS-relevant tekst)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Udkastet til Det Blandede EØS-Udvalgs afgørelse (der er knyttet som bilag til forslaget for Rådets afgørelse) har til formål at ændre bilag IX (Finansielle tjenesteydelser) og bilag XIX (Forbrugerbeskyttelse) til EØS-aftalen med henblik på at indarbejde Europa-Parlamentets og Rådets direktiv 2014/17/EU af 4. februar 2014 om forbrugerkreditaftaler i forbindelse med fast ejendom til beboelse.
               
            
            
               •Sammenhæng med de gældende regler på samme område
            
            
               
                  Vedlagte udkast til Det Blandede EØS-Udvalgs afgørelse udvider den allerede eksisterende EU-politik til EØS/EFTA-landene (Norge, Island og Liechtenstein). 
               
            
            
               •Sammenhæng med Unionens politik på andre områder
            
            
               Udvidelsen af den gældende EU-ret til at omfatte EØS/EFTA-landene ved indarbejdelse heraf i EØS-aftalen gennemføres i overensstemmelse med målene og principperne i aftalen, der har til formål at oprette et dynamisk og ensartet Europæisk Økonomisk Samarbejdsområde, som skal bygge på fælles regler og lige konkurrencevilkår. 
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Den lovgivning, der skal indarbejdes i EØS-aftalen, bygger på artikel 114 i traktaten om Den Europæiske Unions funktionsmåde.
            
            
               I henhold til artikel 1, stk. 3, i Rådets forordning (EF) nr. 2894/94
                  1
                om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser. 
            
            
               Kommissionen forelægger i samarbejde med EU-Udenrigstjenesten udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge det i Det Blandede EØS-Udvalg.
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget er i overensstemmelse med nærhedsprincippet af følgende grund: 
            
            
               Målet for dette forslag, nemlig at sikre ensartethed på det indre marked, kan ikke i tilstrækkelig grad opfyldes af medlemsstaterne og kan derfor på grund af foranstaltningens virkninger bedre nås på EU-plan. 
            
            
               Indarbejdelsen af gældende EU-ret i EØS-aftalen foretages i overensstemmelse med Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde, hvilket bekræfter den valgte tilgang. 
            
            
               •Proportionalitetsprincippet
            
            
               I overensstemmelse med proportionalitetsprincippet går dette forslag ikke videre, end hvad der er nødvendigt for at nå dets mål.
            
         
         
            
               •Valg af retsakt
            
            
               I henhold til artikel 98 i EØS-aftalen er reguleringsmidlet Det Blandede EØS-Udvalgs afgørelse. Det Blandede EØS-Udvalg sikrer en effektiv gennemførelse og anvendelse af EØS-aftalen. Den træffer med henblik herpå afgørelser i de i EØS-aftalen fastsatte tilfælde. 
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               Ikke relevant.
            
            
               4.VIRKNINGER FOR BUDGETTET
            
            
               Indarbejdelsen af direktiv 2014/17/EU i EØS-aftalen forventes ikke at få virkninger for budgettet.
            
            
               5.ANDRE FORHOLD
            
            
               De vigtigste tilpasninger, som EFTA har anmodet om: 
            
            
               Begrundelse og foreslået løsning:
            
            
               Tilpasning til artikel 5, stk. 3, litra b) — tilpasning b)
            
            
               Som følge af kompetencefordelingen mellem Den Europæiske Banktilsynsmyndighed (EBA) og EFTA-Tilsynsmyndigheden er en tilpasning blevet indført med henblik på at medtage EFTA-Tilsynsmyndigheden på listen over myndigheder, som de nationale myndigheder skal samarbejde med.
            
            
               Tilpasning til artikel 12, stk. 3, og artikel 27, stk. 3 — tilpasning c)
            
            
               I overensstemmelse med artikel 7 i EØS-aftalen er kun de retsakter, som er indarbejdet i EØS-aftalen, bindende for EØS/EFTA-landene. Visse af direktivets forpligtelser finder således kun anvendelse fra datoen for ikrafttrædelsen af Det Blandede EØS-Udvalgs afgørelse om indarbejdelse heraf i EØS-aftalen. Med tilpasning c) sikres det, at den relevante dato for anvendelsen af artikel 12, stk. 3, og artikel 27, stk. 3, er datoen for direktivets ikrafttrædelse i EØS. 
            
            
               Tilpasning til artikel 14, stk. 5 — tilpasning d)
            
            
               I overensstemmelse med artikel 7 i EØS-aftalen er kun de retsakter, som er indarbejdet i EØS-aftalen, bindende for EØS/EFTA-landene. Visse af direktivets forpligtelser finder således kun anvendelse fra datoen for ikrafttrædelsen af Det Blandede EØS-Udvalgs afgørelse om indarbejdelse heraf i EØS-aftalen. Med tilpasning d) sikres det, at de overgangsperioder, der forud for direktivets ikrafttrædelse gælder for de eksisterende nationale regler, anvendes i en EØS-sammenhæng i forbindelse med direktivets ikrafttrædelse i EØS. 
            
            
               Tilpasning til artikel 26, stk. 2 — tilpasning e)
            
            
               Ifølge tallene fra Liechtensteins skattemyndighed finder der hvert år 50 til 100 transaktioner vedrørende fast ejendom sted i Liechtenstein. For at kunne skabe pålidelige og meningsfulde statistiske resultater om boligejendomsmarkedet som fastsat i direktivets artikel 26, stk. 2, ville der være behov for mange flere transaktioner vedrørende fast ejendom.
            
            
               I den pågældende situation ville den statistiske overvågning være i modstrid med følgende principper i adfærdskodeksen for europæiske statistikker:
            
            
               •Princip 4: Statistikmyndigheder har en kvalitetsforpligtelse.
            
            
               •Princip 7: Statistikker af høj kvalitet er baseret på en god metodologi.
            
         
         
            
               •Princip 12: Europæiske statistikker afspejler nøjagtigt og pålideligt virkeligheden.
            
            
               Som følge heraf fritager tilpasning e) Liechtenstein for at være forpligtet til at sikre passende statistisk overvågning af boligejendomsmarkedet på sit område som fastsat i direktivets artikel 26, stk. 2. 
            
            
               Tilpasning til artikel 34, stk. 2 og 4, og artikel 37 — tilpasning f) og g)
            
            
               I henhold til det system, der er fastsat i punkt 31g i bilag IX til EØS-aftalen, overdrages beføjelserne til at vedtage beslutninger, der i henhold til EBA-forordningens artikel 19 er bindende i EFTA-søjlen, til EFTA-Tilsynsmyndigheden, hvorimod de fleste af de tekniske tilsynsaspekter med hensyn til forhold, der vedrører EFTA-lande, vil blive udført af EBA. EBA vil derudover have beføjelser til at udføre ikkebindende mægling i henhold til EBA-forordningens artikel 19, stk. 2.
            
            
               Med tilpasning f) og g) præciseres det, at henvisningerne til EBA's beføjelser i medfør af henholdsvis EBA-forordningens artikel 19 og direktivets artikel 34, stk. 2 og 4, og artikel 37, alt efter omstændighederne, skal forstås som henvisninger til ETFA-Tilsynsmyndighedens beføjelser. 
            
            
               Tilpasning til artikel 43 — tilpasning h)
            
            
               I overensstemmelse med artikel 7 i EØS-aftalen er kun de retsakter, som er indarbejdet i EØS-aftalen, bindende for EØS/EFTA-landene. Visse af direktivets forpligtelser finder således kun anvendelse fra datoen for ikrafttrædelsen af Det Blandede EØS-Udvalgs afgørelse om indarbejdelse heraf i EØS-aftalen. Med tilpasning h) sikres det, at de overgangsperioder, som er fastsat i direktivets artikel 43, anvendes i en EØS-sammenhæng i forbindelse med direktivets ikrafttrædelse i EØS. 
            
            
               2019/0023 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne
                  i Det Blandede EØS-Udvalg vedrørende en ændring af bilag IX (Finansielle tjenesteydelser) og bilag XIX (Forbrugerbeskyttelse) til EØS-aftalen
            
            
               (EØS-relevant tekst)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 114,
            
            
               under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde
                  2
               , særlig artikel 1, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen om Det Europæiske Økonomiske Samarbejdsområde
                  3
                ("EØS-aftalen") trådte i kraft den 1. januar 1994.
            
            
               (2)I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. bilag IX (Finansielle tjenesteydelser) og bilag XIX (Forbrugerbeskyttelse) til EØS-aftalen.
            
            
               (3)Europa-Parlamentets og Rådets direktiv 2014/17/EU
                  4
                skal indarbejdes i EØS-aftalen.
            
         
         
            
               (4)Bilag IX (Finansielle tjenesteydelser) og bilag XIX (Forbrugerbeskyttelse) til EØS-aftalen bør derfor ændres. 
            
            
               (5)Den holdning, der skal indtages på Unionens vegne i Det Blandede EØS-Udvalg, bør derfor baseres på det udkast til afgørelse, der er knyttet til nærværende afgørelse —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Unionens vegne i Det Blandede EØS-Udvalg til den foreslåede ændring af bilag IX (Finansielle tjenesteydelser) og bilag XIX (Forbrugerbeskyttelse) til EØS-aftalen, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
            
            
               
            
               Artikel 2
            
            
               Denne afgørelse træder i kraft på datoen for vedtagelsen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EFT L 305 af 30.11.1994, s. 6.
               
               
                  
                     (2)
                  
                        EFT L 305 af 30.11.1994, s. 6.
               
               
                  
                     (3)
                  
                        EFT L 1 af 3.1.1994, s. 3. 
               
               
                  
                     (4)
                  
                        Europa-Parlamentets og Rådets direktiv 2014/17/EU af 4. februar 2014 om forbrugerkreditaftaler i forbindelse med fast ejendom til beboelse og om ændring af direktiv 2008/48/EF og 2013/36/EU og forordning (EU) nr. 1093/2010 (EUT L 60 af 28.2.2014, s. 34).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 31.1.2019
            COM(2019) 33 final
            BILAG
            til
            forslag til Rådets afgørelse
            om den holdning, der skal indtages på Den Europæiske Unions vegnei Det Blandede EØS-Udvalg vedrørende en ændring af bilag IX (Finansielle tjenesteydelser) og bilag XIX (Forbrugerbeskyttelse) til EØS-aftalen
            
               
         
         
            
               BILAG 
            
            
               DET BLANDEDE EØS-UDVALGS AFGØRELSE 
                  Nr. 
            
            
               af 0.0.0
            
            
               om ændring af bilag IX (Finansielle tjenesteydelser) og bilag XIX (Forbrugerbeskyttelse) til EØS-aftalen
            
            
               DET BLANDEDE EØS-UDVALG HAR —
            
            
               under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 98, og
            
            
               ud fra følgende betragtninger:
            
            
               (1)Europa-Parlamentets og Rådets direktiv 2014/17/EU af 4. februar 2014 om forbrugerkreditaftaler i forbindelse med fast ejendom til beboelse og om ændring af direktiv 2008/48/EF og 2013/36/EU og forordning (EU) nr. 1093/2010
                  1
                (berigtiget i EUT L 246 af 23.9.2015, s. 11) skal indarbejdes i EØS-aftalen.
            
            
               (2)Bilag IX og XIX til EØS-aftalen bør derfor ændres —
            
            
               VEDTAGET DENNE AFGØRELSE:
            
            
               Artikel 1
            
            
               I bilag IX til EØS-aftalen foretages følgende ændringer:
            
            
               1.Følgende led tilføjes i punkt 31g (Europa-Parlamentets og Rådets forordning (EU) nr. 1093/2010):
            
            
               "-32014 L 0017: Europa-Parlamentets og Rådets direktiv 2014/17/EU af 4. februar 2014 (EUT L 60 af 28.2.2014, s. 34), som berigtiget i EUT L 246 af 23.9.2015, s. 11".
            
            
               2.Følgende punkt indsættes efter punkt 31i (Europa-Parlamentets og Rådets forordning (EU) nr. 1095/2010):
            
            
               "31j.32014 L 0017: Europa-Parlamentets og Rådets direktiv 2014/17/ЕU af 4. februar 2014 om forbrugerkreditaftaler i forbindelse med fast ejendom til beboelse og om ændring af direktiv 2008/48/EF og 2013/36/EU og forordning (EU) nr. 1093/2010 (EUT L 60 af 28.2.2014, s. 34), som berigtiget i EUT L 246 af 23.9.2015, s. 11.
            
            
               Direktivets bestemmelser gælder i forbindelse med denne aftale med følgende tilpasninger:
            
            
               a)Uanset bestemmelserne i protokol 1 til denne aftale, og medmindre andet er fastsat i denne aftale, skal udtrykkene "medlemsstat(er)" og "kompetente myndigheder" forstås således, at de ud over deres betydning i direktivet også omfatter henholdsvis EFTA-landene og deres kompetente myndigheder.
            
            
               b)I artikel 5, stk. 3, litra b) indsættes ordene "eller alt efter omstændighederne EFTA-Tilsynsmyndigheden" efter ordene "Den Europæiske Tilsynsmyndighed (Den Europæiske Banktilsynsmyndighed) (EBA)".
            
         
         
            
               c)I artikel 12, stk. 3, og artikel 27, stk. 3, læses for så vidt angår EFTA-landene ordene "den 20. marts 2014" som "datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]".
            
            
               d)I artikel 14, stk. 5, læses for så vidt angår EFTA-landene ordene "den 20. marts 2014" som "datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]", og ordene "indtil den 21. marts 2019" læses som "i fem år herefter".
            
            
               e)I artikel 26, stk. 2, tilføjes følgende afsnit:
            
            
               "Liechtenstein er fritaget fra den statistiske overvågning som påkrævet i henhold til artikel 26, stk. 2".
            
            
               f)I artikel 34, stk. 2, femte afsnit, og artikel 34, stk. 4, litra b) erstattes ordene "kan EBA handle" med ordene "kan EBA eller ETFA-Tilsynsmyndigheden, alt efter omstændighederne, handle".
            
            
               g)I artikel 37 erstattes ordene "kan EBA handle i overensstemmelse med de beføjelser, der er tillagt den i henhold til nævnte artikel, og enhver bindende afgørelse truffet af EBA" med "kan EBA eller EFTA-Tilsynsmyndigheden, alt efter omstændighederne, handle i overensstemmelse med de beføjelser, der er tillagt dem i henhold til nævnte artikel, og enhver bindende afgørelse truffet af EBA eller EFTA-Tilsynsmyndigheden, alt efter omstændighederne,".
            
            
               h)I artikel 43 læses for så vidt angår EFTA-landene ordene "den 21. marts 2016" og "den 20. marts 2014" som "datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]", og ordene "den 21. marts 2017" læses som "et år efter datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]"."
            
            
               Artikel 2
            
            
               Følgende led tilføjes i punkt 7h (Europa-Parlamentets og Rådets direktiv 2008/48/EF) i bilag XIX til EØS-aftalen:
            
            
               "-32014 L 0017: Europa-Parlamentets og Rådets direktiv 2014/17/EU af 4. februar 2014 (EUT L 60 af 28.2.2014, s. 34), som berigtiget i EUT L 246 af 23.9.2015, s. 11".
            
            
               Artikel 3
            
            
               Den islandske og den norske udgave af direktiv 2014/17/EU (berigtiget i EUT L 246 af 23.9.2015, s. 11), der offentliggøres i Den Europæiske Unions Tidendes EØS-tillæg, er begge autentiske.
            
            
               Artikel 4
            
            
               Aftalen træder i kraft den [...], forudsat at alle meddelelser er indgivet, jf. EØS-aftalens artikel 103, stk. 1*.
            
            
               
                  2
                5
            
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
            
               Udfærdiget i Bruxelles, den
            
            
               
                     På Det Blandede EØS-Udvalgs vegne
               
               
                     Formand
                     
                     
                     
                     Sekretærer for
                     Det Blandede EØS-Udvalg
                     
               
            
         
         
            
                  
                     (1)
                  
                        EUT L 60 af 28.2.2014, s. 34.
               
               
                  
                     (2)
                  
                        *
                        [Ingen forfatningsmæssige krav angivet.] [Forfatningsmæssige krav angivet.]